ดิฉันเคยฉีดยาคุมกำเนิดเมื่อเดือนธันวาคม 60 และครบกำหนดฉีดเดือนมีนาคม 61 แต่ไม่ได้ไปฉีดจนวันที่ 10/7/61 ปจด.ได้มาเป็นจำนวน 4 วัน หลังจากนั้นก้อได้มีเพศสัมพันธ์กับสามี จนวันที่ 10/8/61 ประจำเดือนยังไม่มา ไม่ทราบว่าจะท้องหรือป่าวค่ะ หรืออาจเป็นเพราะว่าฉีดยาคุมนาน ทำให้ฮอร์โมนยังไม่คงที่ค่ะ
สวัสดีค่ะ โดยทั่วไป เมื่อหยุดฉีดยาคุมกำเนิดการทำงานของรังไข่และการมีประจำเดือน จะกลับมาเป็นปกติภายในเวลาประมาณ 4-10 เดือน แต่บางรายอาจใช้เวลานานเป็นปีได้ดังนั้น หากยาที่ฉีดเข็มสุดท้ายอยู่ในช่วงเดือน ธ.ค.60 และประจำเดือนได้มาในเดือน ก.ค. 61 แสดงว่าการทำงานของรังไข่ได้กลับมาเป็นปกติแล้ว และได้มีการตกไข่เกิดขึ้นแล้ว ซึ่งหากหลังจากนี้ได้มีเพศสัมพันธ์ ย่อมมีโอกาสที่จะตั้งครรภ์ได้ค่ะดังนั้น การที่ประจำเดือนไม่มา จึงอาจเกิดจาก1.การตั้งครรภ์2. ประจำเดือนไม่มาจากความเครียด การทำงานหนัก อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำให้ลองตรวจหาการตั้งครรภ์ดูเป็นอันดับแรกค่ะ หากตรวจไม่พบก็ให้รอประจำเดือนไปอีกซักระยะค่ะ